  Туспуктэм: Руслан Нуриахметов Анжелика Тихонова корреспондент 2022-тӥ арын 1-тӥ куарусёнэ Удмуртиысь 25 ёросъёсын но Можга карын оглом 38 «Точка роста» центръёс усьтозы. Туннэ нуналлы ваньмаз ик дышетон тӥрлык басьтӥзы ни. Со сярысь элькун тӧролэн но кивалтэтлэн пресс-службазы ивортӥз. «  Кабинетъёсты дышетонлы кулэ луись нимысьтыз туала тӥрлыкен тырмытон – одӥгез валтӥсез ужпум. Та дырлы школаосы вань кулэ луись тӥрлык басьтӥзы ни – естественно-научной дисциплинаосъя цифровой лабораториос, цифровой микроскопъёс, робототехникаен вырыны бичетъёс, туала ноутбукъёс но трос луонлыкъем устройствоос. Соосты вуттон но центръёсты тырмытон вылын нокыӵе санкциос ӧз шӧдӥське » Александр Бречалов, Удмуртилэн тӧроез Азьланяз элькун коньдэт чотын кык лаборатория-кабинетъёсы пиналъёслы но дышетӥсьёслы ӝӧкъёс но пуконъёс басьтозы. Ньыляз школаосын«Точка роста» центр улэ тупатъян ужъёсты йылпумъязы ини. Мукетъёсаз гудырикошкон шорозь ужалозы. Пусъём, муниципал кылдытэтъёс тупатъян ужъёс нуыны, висъетъёсын «Точка роста» центръёслэсь туссэс кылдытыны, лабораториосы, коворкинг-зонаосы, ватсаса кабинетъёсы мебель басьтыны 100 сюрс манетысен 4,5 миллион манетозь коньдон висъязы. Тодэ вайытом, Глазкарын но Сарапулын пиналъёс понна цифровой дышетонъя «ИТ-Куб» центръёс усьтозы.  Тегъёс: Дышетон пиналъёс Удмуртия тӥрлык  